கடந்த 21-ம் தேதி நடராசன் உடல் அடக்கம் செய்யப்பட்டது. இதனையடுத்து அவர் இல்லத்தில் தங்கியுள்ள சசிகலாவை ஏராளமானவர்கள் சந்தித்து ஆறுதல் கூறி வருகின்றனர். விளார் கிராமத்தைச் சேர்ந்த விஜயாம்பாள் என்ற வயதான பெண்மணி, நான் நடராசன் வீட்டில்தான் வளர்ந்தேன். அவர் அம்மாதான் என்னை வளர்த்தார்கள். அய்யா இறந்த அன்று நான் வெளியூரில் இருந்தேன். அதனால் இறுதிச் சடங்கிற்கு வர முடியவில்லை. எப்படியாவது சின்னம்மாவைச் சந்தித்து ஆறுதல் கூற வேண்டும் என்னை உள்ளே விடுங்கள் எனக் கதறி அழுதபடி கேட்டில் நிற்பவர்களிடம் முறையிட்டார். அவர்கள் உள்ளே அனுமதிக்காததால் நீண்ட நேரம் அழுதபடி அங்கேயே நின்றார்.